Diari Oficial de la Generalitat Valenciana


Sumari del DOGV 6417, del 15-12-2010 (2010/13734)

ORDE 43/2010, de 9 de desembre, de la Conselleria d'Agricultura, Pesca i Alimentació, per la qual es modifica l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la CV, i per la qual es regula la gestió de les subvencions regulades per l'Administració de l'Estat en el Reial Decret 1799/2008, de 3 de novembre.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6417

Data del DOGV
:   15-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13178


Data del document
:   09-12-2010

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * agres
    * agrupació de productors agraris
    * reconversió hortícola
    * ajuda a l'agricultura
    * ajuda a la reconversió
    * legislació

ORDE 43/2010, de 9 de desembre, de la Conselleria d'Agricultura, Pesca i Alimentació, per la qual es modifica l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la CV, i per la qual es regula la gestió de les subvencions regulades per l'Administració de l'Estat en el Reial Decret 1799/2008, de 3 de novembre. [2010/13714]  
Per mitjà de l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la CV, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre (DOCV núm. 5928, de 08.01.2009), es van fixar les bases i es van convocar les ajudes esmentades, modificada posteriorment per mitjà de l'Orde 4/2010, de 3 de febrer.  
Atés que és necessari dur a terme una reorganització i diversificació de l'oferta citrícola per mitjà d'un pla de reconversió varietal amb el qual, a més d'aconseguir estabilitzar el mercat, s'assolisca una millora global de la qualitat dels cítrics oferits, i a fi de garantir l'eficàcia d'esta mesura, es creu convenient realitzar algunes modificacions per a adaptar el sistema econòmic i agronòmic d'esta ajuda, com també certs aspectes que n'asseguren la comprensió i milloren les actuacions a realitzar.  
D'altra banda, es creu convenient introduir les noves mesures establides en el Decret 165/2010, de 8 d'octubre, del Consell, pel qual s'establixen mesures de simplificació de reducció de càrregues administratives en els procediments gestionats per l'administració de la Generalitat i el seu sector públic.  
Esta ajuda ha sigut notificada a la Comissió Europea com a ajuda número 543/2008.  
Per això, i en virtut de les facultats que em conferix l'article 28 de la Llei 5/1983, de 30 de desembre, del Consell (en la redacció feta en la Llei 12/2007),  
ORDENE  
Article únic  
Es modifica l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la CV, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre, en els articles i en els termes que figuren en els apartats següents:  
U. Es modifica l'apartat 3 de l'article 5, que queda redactat de la manera següent:  
«3. Per a la resolució de l'expedient serà necessària, juntament amb la sol·licitud de l'ajuda, la documentació següent:  
a) Quan es tracte d'entitats amb personalitat jurídica hauran d'aportar:  
· codi d'identificació fiscal (CIF),  
· estatuts o normes de constitució de la societat inscrites en el registre corresponent,  
· certificat de l'òrgan competent en què s'acorda sol·licitar l'ajuda.  
b) En el cas que la sol·licitud siga presentada per un representant legal, s'haurà d'aportar la documentació acreditativa de representació.  
c) Declaració responsable que el sol·licitant és titular de la plantació objecte de reconversió.   
d) Manteniment de tercers, si no està donat d'alta en la base de dades corresponent.  
e) Identificació en SIGPAC de les parcel·les citrícoles i superfície.  
f) Acreditació de ser soci d'una OPFH, si s'escau.  
g) Pla de reconversió amb el contingut que es descriu en l'article 6 d'esta orde.  
h) En el supòsit de socis d'una OPFH que no presente pla de reconversió o en el supòsit d'agricultors que no siguen membres de cap OPFH, hauran d'aportar la documentació que acredite poder aconseguir la condició de beneficiari de les ajudes per estar inclòs en algun dels supòsits del paràgraf 1c de l'article 3 d'esta orde.  
i) Si és el cas, documentació que acredite la condició de jove agricultor i que es troba en els seus primers cinc anys d'activitat, tal com es definix en l'apartat 7 de l'article 2 del Reial Decret 613/2001.   
j) Si és el cas, acreditació de la condició d'agricultor professional, segons el que s'establix en l'article 2.5 de la Llei 19/95, de 4 de juliol, de Modernització d'Explotacions Agràries. En este cal caldrà aportar, com a mínim, la declaració de la renda corresponent a l'exercici anterior a l'any de sol·licitud d'ajuda, sense perjudici que se li puga requerir posteriorment alguna documentació addicional.  
k) Si és el cas, acreditació de titularitat d'explotació prioritària, segons el que s'establix en l'article 3 de la Llei 19/1995, de 4 de juliol, de Modernització de les Explotacions Agràries. En este cas, caldrà aportar certificat de qualificació d'explotació prioritària emés per l'autoritat competent amb data anterior al termini de sol·licitud.  
l) Si és el cas, per a la millora de les instal·lacions de reg, documentació acreditativa que el nou sistema de reg suposa un estalvi superior al 20% sobre el consum d'aigua.  
ll) Declaració responsable del sol·licitant sobre el compliment de la normativa d'integració laboral de persones amb discapacitat o, si és el cas, l'exempció d'esta obligació, i si és el cas documentació que acredite que posseïxen un major percentatge de treballadors discapacitats en les seues plantilles respectives, o el compromís de contractar un percentatge major de treballadors discapacitats durant l'àmbit temporal de la subvenció, o que acrediten un increment en les quotes previstes en la normativa vigent per a les mesures alternatives a la contractació de treballadors discapacitats, d'acord amb el Decret 279/2004, del Consell de la Generalitat.  
m) Declaració responsable sobre el compliment de les normes mínimes en matèria de medi ambient en els termes recollits en l'apartat 1e de l'article 4 del Reial Decret 613/2001.  
n) Declaració responsable de no trobar-se sotmés a les prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions.  
ñ) En el cas d'empreses i d'entitats incloses en l'apartat 2 de l'article 3 d'esta orde, hauran d'aportar declaració responsable de no pertànyer l'explotació agrària a la categoria d'empreses en crisi, segons la definició establida en l'article 2.16 del Reglament (CE) núm. 1857/2006.  
La presentació de la sol·licitud per part del beneficiari comportarà l'autorització a l'òrgan gestor per a demanar els certificats de trobar-se al corrent de les obligacions fiscals (Agència Tributària i Generalitat Valenciana) i davant de la Seguretat Social.   
A més, el sol·licitant autoritzarà expressament l'òrgan gestor perquè siguen demanats directament en nom seu les dades o els documents que siguen necessaris per a la tramitació d'esta ajuda».  
Dos. Es modifica l'apartat d del punt 2 de l'article 6, que queda redactat de la manera següent:  
«d) Parcel·les objecte de reconversió identificades amb el codi SIGPAC complet».  
Tres. Es modifica l'apartat f del punt 2 de l'article 6, que queda redactat de la manera següent:  
«f) Per cada parcel·la una vegada reconvertida:  
1. Espècie i varietat.   
2. Identificació i superfície.   
3. Densitat expressada en nombre d'arbres per hectàrea que es preveu aconseguir».  
Quatre. Es modifica l'apartat g del punt 2 de l'article 6, que queda redactat de la manera següent:  
«g) Una justificació tecnicoeconòmica de la viabilitat del pla, amb indicació, almenys, de les produccions actuals i una motivació per la qual es procedix a l'arrancada i substitució o a l'empeltament de les plantacions existents, així com de les millores que es pretenen aconseguir en alguna de les característiques establides en l'article 10.c d'esta orde.  
Esta justificació haurà d'incloure un pla de comercialització en què es justifique que es disposa d'eixides normals en el mercat per a la nova producció».  
Cinc. Es modifica l'apartat c del punt 3 de l'article 6, que queda redactat de la manera següent:  
«c) Canvis en el calendari d'execució del pla, dins de la mateixa anualitat de la convocatòria.  
· El termini de presentació de modificacions dels plans serà de 15 dies addicionals naturals comptadors des de la finalització del termini de la convocatòria anual.  
· En la sol·licitud de modificació del pla de reconversió caldrà indicar-se de manera clara en què consistix la modificació sol·licitada, amb indicació de la situació anterior i posterior a la modificació sol·licitada».  
Sis. Es modifica el punt 1 de l'article 7, que queda redactat de la manera següent:  
«1. L'import global es publicarà per mitjà d'una resolució dictada per l'òrgan competent en funció de les disponibilitats pressupostàries de la Generalitat Valenciana i tenint en consideració l'aportació estatal per a estes ajudes».  
Set. Es modifica el punt 3 de l'article 7, que queda redactat de la manera següent:  
«3. L'ajuda podrà incrementar-se en cada un dels conceptes següents:  
a) Per part de la Generalitat Valenciana, en cinc punts percentuals en el cas que el sol·licitant siga soci i titular d'una explotació que estiga inclosa en els efectius productius d'una OPFH de les legalment reconegudes, radicada en esta comunitat, tant de les descrites en l'apartat 1a com les de l'apartat 1b de l'article 3 d'esta orde.  
b) En cinc punts percentuals per part del MARM, en el cas que el titular de l'explotació posseïsca els requisits per a ser qualificat com a agricultor professional, tal com es definix en l'article 2 de la Llei 19/1995, de 4 de juliol, de Modernització de les Explotacions Agràries. Este increment d'ajudes podrà arribar fins al 10% amb l'aportació per la Generalitat Valenciana.  
c) En cinc punts percentuals per part del MARM, en el cas que l'explotació del beneficiari de l'ajuda radique en zona desfavorida, tal com es definix en l'article 2.9 del Reglament (CE) núm. 1857/2006, de la Comissió, de 15 de desembre, o en les zones indicades en l'article 36, lletra a, incisos i), ii) i iii), del Reglament (CE) núm. 1698/2005, del Consell, de 20 de setembre de 2005, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER), delimitades pels estats membres d'acord amb els articles 50 i 94 d'eixe mateix reglament. Les zones previstes en eixos preceptes es denominaran d'ara en avant zones desfavorides. Este increment d'ajudes podrà arribar fins a un 10% amb l'aportació de la Generalitat Valenciana.  
d) En cinc punts percentuals per part del MARM, en el cas que el titular de l'explotació posseïsca els requisits per a ser qualificat com a agricultor jove, tal com es definix en l'article 22 del Reglament (CE) núm. 1698/2005, del Consell, de 20 de setembre de 2005, i estiga en els seus primers cinc anys d'activitat. Este increment d'ajudes podrà arribar fins al 10% amb l'aportació de la Generalitat Valenciana».  
Huit. Es modifica el punt 3 de l'article 9, que queda redactat de la manera següent:  
"3. Criteris de prioritat. En el cas que l'import total de l'ajuda concedida supere l'import global màxim aprovat, s'aplicaran els criteris de prioritat següents:   
a) S'han d'atendre en primer lloc els sol·licitants amb plans aprovats en exercicis anteriors, amb actuacions l'any de la convocatòria.  
b) En segon lloc, s'ha d'atendre les noves sol·licituds corresponents a titulars d'explotació que posseïsquen els requisits per a ser qualificat com a agricultor jove, tal com es definix en l'article 22 del Reglament (CE) núm. 1698/2005, del Consell, de 20 de setembre de 2005.  
c) En tercer lloc s'ha d'atendre les noves sol·licituds corresponents a titulars d'explotació que posseïsquen els requisits per a ser qualificat com a agricultor professional, tal com es definix en l'article 2 de la Llei 19/1995, de 4 de juliol, de Modernització de les Explotacions Agràries.  
d) En quart lloc s'ha d'atendre les noves sol·licituds corresponents a titulars d'explotacions prioritàries tal com es definix en l'article 3 de la Llei 19/1995, de 4 de juliol, de Modernització de les Explotacions Agràries.  
e) En cinqué lloc s'ha d'atendre les noves sol·licituds corresponents als que no pertanyen a cap dels grups anteriors i siguen socis d'una OPFH.  
f) En sext lloc, s'ha d'atendre la resta de sol·licituds que hagen sol·licitat, juntament amb la replantació o l'empelt, millora d'instal·lacions de reg en l'anualitat de la convocatòria.  
g) En sèptim lloc, s 'ha d'atendre la resta de sol·licituds.  
h) En cas d'igualtat entre sol·licituds, s'ha d'atendre en primer lloc la dels sol·licitants que acrediten que ocupaven, amb anterioritat a la publicació d'esta orde, un major percentatge de treballadors discapacitats en relació amb les seues plantilles respectives, o que es comprometen a contractar un percentatge major de treballadors discapacitats durant l'àmbit temporal de la subvenció, o que acrediten un increment en les quotes previstes en la normativa vigent per a les mesures alternatives a la contractació de treballadors discapacitats, d'acord amb el Decret 279/2004, del Consell de la Generalitat. Si persistix l'empat, s'atendran segons l'orde cronològic del registre d'entrada».  
Nou. Es modifica l'article 10, que queda redactat com seguix:  
«A més de les obligacions que s'indiquen en l'article 14 de la Llei 38/2003, de 17 de novembre, General de Subvencions, els beneficiaris d'estes subvencions tindran les obligacions següents:  
a) Han d'arrancar la plantació objecte de subvenció, a tot tardar, el 31 de març de 2013.  
b) Han de destruir els arbres arrancats o la part dels arbres tallats, en el cas de l'empelt, amb la finalitat d'evitar la propagació de plagues i malalties.  
c) Han de realitzar noves plantacions amb una varietat diferent de l'arrancada o amb una altra espècie de les esmentades en l'article 1 d'esta disposició, de manera que amb la nova varietat o espècie s'aconseguisca una millora en la qualitat de la fruita o del calendari de recol·lecció de la fruita. L'esmentada millora, l'avaluació de la qual és competència de la Comunitat Valenciana, s'ha de constatar en alguna o algunes de les característiques següents:  
1r. Agronòmiques:  
- Exigències de la varietat pel que fa al clima i al sòl.  
- Fisiopaties.  
- Resistència davant de plagues i malalties.  
- Necessitats de fertilització.  
- Altres característiques agronòmiques que s'hi establisquen.  
2n. Comercials:  
- Període de comercialització.  
- Característiques organolèptiques del fruit: color, forma, calibre, sabor, textura i olor.  
- Qualitats per a la manipulació, el transport i la conservació.  
d) Ha de mantindre les noves plantacions cultivades de manera sostenible i en condicions d'obtindre un rendiment òptim de cultiu, d'acord amb les condicions agroclimàtiques de la zona on es troben ubicades, durant un període mínim de cinc anys a partir de la seua plantació».  
Deu. Es modifica el paràgraf primer, de l'apartat 1, de l'article 12, que queda redactat de la manera següent:  
«1. En el termini màxim de sis mesos, a partir de la corresponent convocatòria, per delegació el titular de la Direcció General de Producció Agrària, es resoldrà la concessió de les ajudes als beneficiaris i es publicaran les resolucions als interessats. Transcorregut l'esmentat termini sense haver dictat una resolució expressa s'entendrà desestimat en els termes es que es preveuen en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú».  
Onze. S'afig un nou punt, el número 4, a l'article 12, que queda redactat de la manera següent:  
«4. Com que es tracta d'un procediment de concurrència competitiva, la publicació en el Diari Oficial de la Comunitat Valenciana substituirà la notificació amb l'efecte que es preveu en l'article 59.6.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Esta publicació produirà l'efecte que es preveu en l'article 18 d la Llei 38/2003».  
Dotze. Es modifica l'article 13, que queda redactat de la manera següent:  
«Fins al 31 d'octubre, inclusivament, de cada any, cada beneficiari comunicarà a l'administració la justificació de les despeses corresponents a les actuacions concedides.  
La justificació de la inversió s'ha d'efectuar per mitjà de documents originals de factures de compra a un planterista registrat oficialment, així com els justificants de pagament que s'han de realitzar preferentment per mitjà d'una transferència bancària i, excepcionalment, per mitjà de xec nominatiu, sempre que quede acreditat per mitjà d'extracte bancari i que consten sempre a nom del beneficiari i els passaports fitosanitaris del material vegetal adquirit.»  
Igualment, en el cas d'ajudes a la millora d'instal·lacions de reg, haurà d'aportar factures dels materials utilitzats per a esta actuació».  
DISPOSICIÓ TRANSITÒRIA  
Per a l'any 2011, el termini de presentació de sol·licituds s'iniciarà l'endemà de la publicació d'esta orde en el Diari Oficial de la Comunitat Valenciana i finalitzarà el 15 de febrer de 2011.   
DISPOSICIÓ FINAL  
Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 9 de desembre de 2010  
La consellera d'Agricultura, Pesca i Alimentació,  
MARITINA HERNÁNDEZ MIÑANA